153. löggjafarþing 2022–2023.

Þingskjal 265 — 264. mál.

Fyrirspurn

til dómsmálaráðherra um brottvísanir barna til Grikklands.

Frá Arndísi Önnu Kristínardóttur Gunnarsdóttur.

1.	Hversu mörgum börnum hefur Útlendingastofnun tekið ákvörðun um að vísa til Grikk
lands á grundvelli 36. gr. laga um útlendinga, nr. 80/2016, á þessu ári? Svar óskast sundurliðað eftir mánuðum.

2.	Hversu margar slíkar ákvarðanir Útlendingastofnunar hefur kærunefnd útlendingamála staðfest með úrskurði sínum á þessu ári? Svar óskast sundurliðað eftir mánuðum.

3.	Hóf lögregla á einhverjum tímapunkti þessa árs vinnu við flutning barna til Grikklands samkvæmt ákvörðun eða úrskurði stjórnvalda byggðum á 36. gr. laga um útlendinga, nr. 80/2016?

4.	Stendur til að gefa út formleg, almenn stjórnvaldsfyrirmæli til Útlendingastofnunar um að senda ekki börn og barnafjölskyldur til Grikklands á grundvelli 36. gr. laga um út
lendinga?

Skriflegt svar óskast.